laion/Wikipedia-Exotic huggingface dataset:
קרחון נורפוק

קרחון נורפוק (באנגלית: Norfolk Glacier) הוא קרחון, בהרי הורליק, בארץ מרי בירד שבאנטארקטיקה. אורכו של הקרחון 22.2 קילומטרים. הקרחון מנקז את שרשרת הרי ויסקונסין, וזורם לכוון מערב. הקרחון נשפך אל קרחון רידי, בין הר סויאט והר בולטון. רכס ויסקונסין (ובו גם הקרחון) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שם העיר נורפוק, אחת הערים הגדולות במדינת וירג'ינה שבארצות הברית, בה ממוקמת היחידה השלישית (Detachment Three), של יחידת התמיכה המטאורולוגית (Meteorological Support Unit), של כוחת התמיכה הימי של צי ארצות הברית (U.S. Naval Support Force), אשר תמך במבצע דיפ פריז לחקר אנטארקטיקה. קרחון נורפוק באתר הסקר הגאולוגי של ארצות הברית קרחון נורפוק באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון נורפוק (לרבות זמני שקיעת / זריחת שמש/ ירח עדכניים) תחזית מזג אוויר עדכנית ארוכת טווח עבור קרחון נורפוק נתוני מזג אוויר היסטוריים עבור קרחון נורפוק סטטיסטיקות מזג אוויר עבור קרחון נורפוק מידע גאוגרפי והיסטורי
פולי קולינס (ציירת)

פולי קולינס (באנגלית: Polly Collins‏; 1808-1884) הייתה אמנית מכת השייקרים שעשתה "ציורי מתנה", שהיו תיאור של מסרים רוחניים של חברי הכת באמצע המאה ה-19. פולי קולינס נולדה בקיימברידג', ניו יורק. משפחתה עברה למסצ'וסטס בשנת 1820 והצטרפה לכפר הנקוק של כת השייקרים. קולינס נותרה חברה, או מאמינה, בכת השייקרים לאורך כל חייה. היא טיפלה בנערות צעירות בקהילה במהלך חלק מהשהות בה. בין השנים 1841–1859 הכינה קולינס 16 "ציורי מתנה" בצבעי מים כתוצאה מגילויים רוחניים במהלך "תקופת הביטויים" של השייקרים. במהלך הזמן הזה"... להט רוחני עז אחז את קהילות השייקרים. על פי המסורת, רוחות שמימיות ירדו לארץ, נושאות מתנות של חזיונות, מזמורים, ריקודים וציורים. האם אן לי (מייסדת הכת ומנהיגתה) הייתה בולטת בקרב הרוחות שנראו למדיומים או כפי שכונו "המכשירים". בציורה "הכדור השמימי" בשנת 1854, היא יצרה סצנות שונות בתוך ריבועים כרשת. במרכז צוירה מקהלת דמויות שמימיות כוללת את ישו, השליחים, האם אן לי וכריסטופר קולומבוס. מסביב דימוי זה, צוירו סצינות כמו פרח עדן, סמלים של סליחה ותשובה. בשנת 1859 יצרה קולינס רישום של "עץ הנוחות" עם חזון מתנה מהאם אן ליוניס אולדריס. התקופה בה נתפסו חזונות רוחניים בשיר או בציור, שנקראה אצל המאמינים "תקופת הביטויים", כונתה גם "תקופת עבודתה של המייסדת אן לי". בחזיונות אלה האמינו חברי הכת. עבודה זו הייתה וריאציה של המוטיב הנפוץ של כת השייקרים "עץ החיים", כמו התיאורים שעשתה האנה קוהון. זו הייתה אחת היצירות הבולטות ביותר של קולין. אמנים מרכזיים מקהילת השייקרים היו קולינס, האנה קוהון וג'וזף וויקר. תקופת הביטויים הסתיימה כאשר חברי הכת התביישו מ"ההגזמה הרגשית והביטויים המיסטיים של תקופה זו." מדיה וקבצים בנושא פולי קולינס בוויקישיתוף Gerard C. Wertkin; Lee Kogan; American Folk Art Museum. Encyclopedia of American Folk Art. Taylor & Francis; 2004. ISBN 978-0-415-92986-8. p. 476. Christian Becksvoort. The Shaker Legacy: Perspectives on an Enduring Furniture Style. Taunton Press; 2000. ISBN 978-1-56158-357-7. p. 40–41. David A. Schorsch and Ruth Wolfe. A Cutwork Tree of Life in the manner of Hannah Cohoon. AFANews. February 23, 2013. Retrieved March 23, 2014.
פאל קצ'קמטי

פאל קצ'קמטי, מחוץ להונגריה גם: Paul Kecskeméti, Peter Schmiedt (בהונגרית: Kecskeméti Pál; מאקו, 31 באוקטובר, 1901 – וושינגטון די. סי., ארצות הברית, 30 באוקטובר 1980) היה מדען פוליטי, היסטוריון, סוציולוג, סופר, עיתונאי יהודי-אמריקאי ממוצא הונגרי, בנו של הרב הראשי של העיר מאקו ארמין קצ'קמטי, אחיו התאום של העיתונאי ג'רג' קצ'קמטי שניספה באושוויץ (1901-1944). אמו הייתה אירמה מדיאר. בין השנים 1911 – 1919 היה תלמיד בית הספר התיכון "יוז'ף אטילה" בעיר מאקו. בשנות ה-20 של המאה ה-20 הצטרף לחוג כתבי המגזין "המאה שלנו" (Századunk). הוא נסע לגרמניה משנת 1927, בילה עשור בברלין, תחילה כתב את הדו"חות הפוליטיים שלו בשמו ואחר כך בשם הבדוי "פטר שמידט". דו"חות על המצב ברייך השלישי, שהפכה במהרה לגרמניה הנאצית של היטלר. הוא עזב לצרפת בשנת 1937 ולארצות הברית בשנת 1940, שם עבד כמומחה פוליטי ולאחר מכן כפרופסור לסוציולוגיה באוניברסיטת סטנפורד בקליפורניה. הוא פרסם גם את עבודותיו של גיסו, קרל מנהיים. באנגלית: Meaning, communication, and value (Chicago, 1952); Strategic surrender. The politics of victory and defeat (Stanford, 1958); The unexpected revolution. Social forces in the Hungarian uprising (Stanford, 1961). בתרגום לעברית: משמעות, תקשורת וערך (שיקגו, 1952); כניעה אסטרטגית. הפוליטיקה של ניצחון ותבוסה (סטנפורד, 1958); המהפכה הבלתי צפויה. כוחות חברתיים במרד ההונגרי (סטנפורד, 1961). Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002., a VII. kötettől (1990–) sajtó alá rendezte: Viczián János Nagy Csaba: A magyar emigráns irodalom lexikona. Bp., Argumentum Kiadó-Petőfi Irodalmi Múzeum és Kortárs Irodalmi Központ, 2000. Borbándi Gyula: Nyugati magyar irodalmi lexikon és bibliográfia. Bp., Hitel, 1992. Révai Új Lexikona. Főszerk. Kollega Tarsoly István. Szekszárd, Babits, 1996-. Amerikai magyarok arcképcsarnoka. Főszerk. Tanka László. Szerk. Balás Róbert. Bp., Médiamix Kiadó. 2003. Bölöny József: Magyarország kormányai. Az 1987-1992 közötti időszakot feldolg. és sajtó alá rend. Hubai László. Szemle (Brüsszel) ; 1962/1. (-i-y) Irodalmi Újság (London, Párizs) ; 1961/23. (Kemény Gy.) Népszava (London) ; 1962/4. (S. Tamás J.) Élet és Irodalom ; 1980/43. (Litván Gy.) מיקלוש, פטר. "לזכרו של ארמין קצ'קמטי". סגד היום. "פאל קצ'קמטי". המוזיאון הספרותי פטפי. לקסיקון ביוגרפי הונגרי. עורך ראשי. אגנש קניירש, 1994. Születési anyakönyvi kivonata Kecskeméti Ármin magántanári habilitációjáról Gera Tibor: A makói gimnázium 100 éve, 1895-1995. Makó, 1995.
יגואר I-פייס

יגואר I-פייס (באנגלית: Jaguar I-Pace) היא מכונית חשמלית במרכב קרוסאובר קופה בעלת חמישה מקומות, שמיוצרת על ידי יגואר משנת 2018. היא הוצגה במרץ 2018, והגיעה לישראל ביולי 2018. בנובמבר 2016 הציגה יגואר בתערוכת הרכב של לוס אנג'לס את דגם הקונספט המקדים. ה-I-פייס נבחרה למכונית השנה באירופה לשנת 2019, וגם ל"אוטו השנה" בישראל לשנת 2019 על ידי מגזין אוטו. במבחן הבטיחות ה-I-פייס קיבלה חמישה כוכבי בטיחות מתוך חמישה. ה-I-פייס כוללת שני מנועים חשמליים המספקים כ-400 כוחות סוס ומומנט מרבי של 69.8 קילוגרמים, סוללת ליתיום יון בקיבולת 90 קילוואט שעה המספקת טווח נסיעה חשמלי של 470 קילומטרים. היא מאיצה מ-0 ל-100 קמ"ש בתוך 4.8 שניות ומגיעה למהירות מרבית מוגבלת אלקטרונית של 200 קמ"ש. את ה-I-פייס ניתן לטעון בעזרת שני מטענים: האחד בהספק של 6.7 קילוואט המטעין את הסוללה מ-0 ל-80 אחוז בתוך 10 שעות ומ-0 ל-100 אחוז בתוך 13 שעות, והמטען השני בהספק 25 קילוואט המטעין את הסוללה מ-0 ל-80 אחוז בתוך 4 שעות (את המטען השני ניתן לקבל בתוספת של 30,000 שקלים). ה-I-פייס קיבל הרבה פרסי תעשייה ונבחר על ידי הרבה מגזינים ל"מכונית השנה" ו"למכונית החשמלית הטובה ביותר". להלן נתוני המכירות של ה-I-פייס בישראל, ארצות הברית ואירופה. דגם הקונספט מבט לפגוש הקדמי מבט לפגוש האחורי מבט לצד מבט לפנים הרכב מדיה וקבצים בנושא יגואר I-פייס בוויקישיתוף אתר האינטרנט הרשמי של יגואר I-פייס יגואר I-פייס באתר מגזין רכב חשמלי יגואר I-PACE נחשף - הרכב החשמלי הראשון של יגואר, באתר קארטיוב, ‏02 במרץ 2018 יגואר i-Pace החשמלי בישראל - מחיר החל מ-454,000 שקל, באתר קארטיוב, ‏11 ביולי 2018 יגואר חושפת קרוסאובר חשמלי: I Pace קונספט, באתר קארטיוב, ‏15 בנובמבר 2016 יגואר i-PACE: מכונית השנה 2019 של אירופה, באתר קארטיוב, ‏04 במרץ 2019 מערכת אוטו, יגואר I-Pace - אוטו השנה 2019, באתר אוטו, ‏11 בפברואר 2019 מבחני ריסוק: אפס כוכבים לפיאט פנדה ורק אחד לרנגלר החדש, באתר קארטיוב, ‏05 בדצמבר 2018 יגואר אי-פייס נתוני מכירות בארצות הברית, באתר carsalesbase יגואר אי-פייס נתוני מכירות באירופה, באתר carsalesbase יגואר אי-פייס נתוני מכירות בישראל, באתר קארזון
The Christmas Album (אלבום של רוברטה פלאק)

The Christmas Album (בעברית: אלבום חג המולד) הוא אלבום האולפן ה-15 ואלבום חג מולד הראשון של הזמרת-יוצרת האמריקאית רוברטה פלאק. האלבום יצא לאור ב-4 בנובמבר 1997, על ידי חברת התקליטים קפיטול רקורדס, לכבוד חג המולד. מתוך האלבום לא יצאו סינגלים, אך מהדורה מחודשת שלו הופצה בשנת 2003. האלבום מכיל בתוכו הקלטות מחודשות של שירי חג מולד ידועים כמו "The Christmas Song" ו-"The Little Drummer Boy". מידע על האלבום The Christmas Album באתר MusicBrainz מידע על האלבום The Christmas Album באתר AllMusic Roberta Flack - The Christmas Album, Discogs (באנגלית) Holiday by Roberta Flack, נבדק ב-2021-05-21
אסטון מרטין DB11

אסטון מרטין DB11 (באנגלית: Aston Martin DB11) היא מכונית ספורט במרכב קופה ורודסטר, שמיוצרת על ידי אסטון מרטין משנת 2016. היא הוצגה בתערוכת הרכב הבינלאומית של ז'נבה במרץ 2016, והגיעה לישראל בינואר 2017. העיצוב של ה-DB11 מעוצב ממש כמו רוב המכוניות של אסטון מרטין אך בפנים המכונית העיצוב כולל מושבי עור בצבע שחור, מסך מולטימדיה בקוטר 8 אינץ' ולוח מחוונים דיגיטלי בקוטר 12 אינץ'. בצד המכונית ישנה סימון V12 המציג את תצורת המנוע שלה. ה-DB11 כוללת מנוע טווין טורבו בנזין V12 צילנדרים בנפח 5.2 ליטרים המספק כ-600 כוחות סוס ב-6,500 סיבובים לדקה, ומומנט מרבי של 71.38 קילוגרמים בין 2500 ל-5000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.9 שניות ומגיעה למהירות מרבית של 320 קילומטרים לשעה. מלבד הגרסה הבסיסית הציגה אסטון מרטין שלוש גרסאות נוספות. הראשונה, אסטון מרטין V8, היא גרסה בעלת מנוע V8 טווין טורבו בנפח 4.0 ליטר המספק כ-503 כוחות סוס. גרסה זו מאיצה מ-0 ל-100 קילומטרים לשעה בתוך 4.0 שניות ומגיעה למהירות מרבית של 301 קילומטרים לשעה. גרסה זו הוצגה ביוני 2017. השנייה, אסטון מרטין DB11 וולנטה, גרסת הגג הנפתח לגרסה הבסיסית הכוללת את המנוע של גרסת ה-V8. היא כוללת גג רך העשוי מ-16 שכבות של בד ונפתח בתוך 16 שניות ונסגר בתוך 14 שניות עד למהירות של 50 קילומטרים לשעה. גרסה זו הוצגה באוקטובר 2017. השלישית, אסטון מרטין DB11 AMR, גרסה משודרגת של הגרסה הבסיסית, הכוללת את המנוע של הגרסה הבסיסית (V12 טווין טורבו) אך במקום הספק של 600 כוחות סוס היא מספקת 630 כוחות סוס, היא מאיצה מ-0 ל-100 קילומטרים לשעה בתוך 3.7 שניות במקום 3.9 שניות ומגיעה למהירות מרבית של 334 קילומטרים לשעה במקום 320 קילומטרים לשעה. היא הוצגה במאי 2018, ויצורה הוגבל ל-100 יחידות. הגרסה הבסיסית מבט לפנים המכונית גרסת ה-V8 גרסת הגג הנפתח (וולטנה) גרסת ה-AMR מדיה וקבצים בנושא אסטון מרטין DB11 בוויקישיתוף אתר האינטרנט הרשמי של אסטון מרטין DB11 (באנגלית) בן חסון, אסטון מרטין DB11 הוצגה בז'נבה, באתר אוטו, ‏01 במרץ 2016 אסטון מרטין DB11 בישראל – גרסת השקה ב-2.35 מיליון שקל, באתר קארטיוב, ‏16 בינואר 2017 ג'יימס ברודי, Aston Martin DB11 V8 revealed with 503bhp AMG powertrain, באתר אוטו אקספרס, ‏28 ביוני 2017 פשוט יפה: אסטון מרטין חושפת את ה-DB11 וולנטה החדשה, באתר קארטיוב, ‏13 באוקטובר 2017 אסטון מרטין חושפת את ה-DB11 AMR עם 630 כ"ס, באתר קארטיוב, ‏12 במאי 2018
Star Bright

Star Bright (בעברית: כוכב מואר) הוא אלבום האולפן הרביעי ואלבום חג מולד הראשון של הזמרת-יוצרת האמריקאית ונסה ויליאמס. האלבום יצא לאור ב-5 בנובמבר 1996, על ידי חברת התקליטים מרקורי רקורדס, לכבוד חג המולד. מתוך האלבום יצא הסינגל המוביל "Do You Hear What I Hear?"/"The Little Drummer Boy". האלבום מכיל בתוכו הקלטות מחודשות של שירי חג מולד ידועים כמו "The First Noel" ו-"Baby, It's Cold Outside". האלבום זכתה לשבחים והצלחה ביקורתית, והפך לאחד מאלבומי חג המולד הנמכרים ביותר ב-1996 וב-1997. הוא הגיע בשיאו למקום ה-36 במצעד הבילבורד 200, למקום ה-24 במצעד אלבומי ה-R&B/היפ-הופ ולמקום החמישי במצעד אלבומי החג. כמו כן, הפך לאחד מאלבומיה המצליחים ביותר של ויליאמס בשנות ה-1990. האלבום הועמד לפרס גראמי בשנת 1997 בקטגוריית "אלבום הפופ/גוספל העכשווי הטוב ביותר", וקיבל את תואר הזהב מטעם איגוד תעשיית ההקלטות האמריקאי (RIAA) על מכירות של למעלה מ-500,000 עותקים בארצות הברית. אף על פי שלא פורסמו סינגלים רשמיים מהאלבום, "Do You Hear What I Hear?"/"The Little Drummer Boy" זכה להצלחה מיידית והפך לשיר חג המולד המושמע ביותר בשנת 1996, כאשר הגיע למקום ה-15 במצעד השירים העכשוויים למבוגרים. בשנת 2003 הופצה מהדורה מחודשת של האלבום בשם, The Christmas Collection: 20th Century Masters: The Best of Vanessa Williams. מידע על האלבום Star Bright באתר MusicBrainz Vanessa Williams – Star Bright (CD) (באנגלית), נבדק ב-2021-05-21 Vanessa Williams, Billboard Vanessa Williams, GRAMMY.com, ‏2020-11-23 (באנגלית) Gold & Platinum, RIAA (באנגלית אמריקאית) Christmas Collection: 20th Century Masters (באנגלית), 2003, נבדק ב-2021-05-21
צ'סטר סטיילס

צ'סטר "צ'ט" ארתור סטיילס (באנגלית: Chester "Chet" Arthur Stiles; נולד ב-14 בספטמבר 1970 בלואיוויל, קנטקי) הוא פושע אמריקאי ידוע לשמצה, אשר התפרסם בציבור לאחר שהופיע במספר קליפים בהם הוא נראה אונס ילדה שבאותה העת הייתה בת שלוש ומתעלל בה מינית. הקליפים נוצרו בסביבות שנת 2003 אך התגלו רק בשנת 2007 בפרומפ, נבדה. הבולשת הפדרלית ומשטרת לאס וגאס פתחו במצוד נרחב ברחבי ארצות הברית שהסתיים בלכידתו. המשטרה פרסמה חלקים מהקליפ לתקשורת, ואמה של הילדה זיהתה אותה; סטיילס התגורר בביתם באותה העת בה הווידאו נוצר. הוא נתפס בהנדרסון, נבדה, והופיע בפני בית המשפט באוקטובר 2007. חקירות נוספות הראו שסטיילס התעלל בילדה צעירה אחרת בזמן שחי עם משפחתה. במאי 2009 נידון סטיילס ל-21 מאסרי עולם בשל 21 אישומים שונים עם אפשרות לשחרור מוקדם כעבור 140 שנים. השופט נימק כי סטיילס לא הראה חרטה בשימוע והגיב לגזר הדין בטענה שלתובעים "אכפת יותר מטוהר הילד מאשר מחייו של אדם"; סטיילס אמר "קיבלתי עשרים ואחד מאסרי עולם על פשע שלא היה אלים.. הלוואי שהאמת הייתה יותר חשובה להם". נכון ל-2015, עונש מאסרו הוא אחד מהארוכים ביותר שניתנו אי פעם. משהועבר סטיילס להיות נתון תחת סמכותו של שירות בתי הסוהר של נבדה בבית הסוהר אילי הוא נלקח למאסר הגנתי ולבידוד עבור ביטחונו האישי, מתוך חשש לחייו מהאוכלוסייה הכללית של בית הכלא. ב-2009 הותקף סטיילס בקטטה בין אסירים אך לא נפצע. הפרופיל הפלילי של צ'סטר סטיילס באתר הפושעים המבוקשים ביותר בארצות הברית פרטי תיק האסיר של צ'סטר סטיילס באתר רשות בתי הסוהר של מדינת נבדה Chester Stiles Sentenced to Prison in Child Sex Case, www.ktvn.com (באנגלית) 10/4/07: Subject Of Nationwide Manhunt Has Local Ties - Louisville News Story - WLKY Louisville Archived 2011-05-24 at the Wayback Machine "The Nevada Independent - Your State. Your News. Your Voice". thenevadaindependent.com. Retrieved 2020-06-20. Toddler rape suspect shuffles into court in chains - CNN.com Cara McCoy, Child molester gets multiple life sentences - Las Vegas Sun Newspaper, lasvegassun.com, ‏2009-05-29 (באנגלית) Mackenzie Concepcion, Who is serving the world's longest prison sentences?, The Arizona Republic (באנגלית אמריקאית) Chester Stiles gets into a prison scuffle, Las Vegas Review-Journal, ‏2009-08-06 (באנגלית אמריקאית)
אלן פוסטר קופר

אלן פוסטר קופר (באנגלית: Allen Foster Cooper;‏ 16 ביוני 1862 - 20 באפריל 1917) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-23 של מדינת פנסילבניה. קופר נולד בעיר פרנקלין במחוז פייט שבפנסילבניה בשנת 1862. הוא למד בבית ספר יסודי ותיכון בעיירה קליפורניה (אנ') שבפנסילבניה, וסיים שם את לימודיו בשנת 1881. הוא למד בתחילה באוניברסיטת מאונט יוניון שבאוהיו בשנת 1883, אך סיים את תוארו הראשון במשפטים באוניברסיטת מישיגן בשנת 1888. לאחר סיום לימודיו, התקבל למשרד עורכי דין. בשנת 1903, נבחר לקונגרס ה-58 של ארצות הברית מטעם המפלגה הרפובליקנית, ולאחר מכן נבחר גם לשלושת הקונגרסים שלאחריו. לאחר פרישתו מהקונגרס, חזר לעבודתו בתור עורך דין. אלן פוסטר קופר, באתר המדריך הביוגרפי של הקונגרס של ארצות הברית (באנגלית) אלן פוסטר קופר, באתר "Find a Grave" (באנגלית) The Political Graveyard: Index to Politicians: Cooper, politicalgraveyard.com ערך זה הוא קצרמר בנושא פוליטיקאים ובנושא אמריקאים. אתם מוזמנים לתרום לוויקיפדיה ולהרחיב אותו.
Ecuador

Ecuador הוא שיר, שהופק על ידי הרכב הטכנו הגרמני סאש! בשיתוף הדי ג'י הגרמני אדריאן רודריגז (אנ'). השיר יצא לאור בשנת 1997 כסינגל השלישי מתוך אלבום הבכורה של סאש, It's My Life – The Album. השיר היה ללהיט בינלאומי והגיע למקום הראשון ברומניה, בלגיה, וסקוטלנד ובמצעדי שירי הדאנס בארצות הברית ובקנדה. במצעד הסינגלים הבריטי דורג השיר במקום הראשון. הווידאו קליפ לשיר בוים על ידי אוליבר זומר. ביוטיוב זכה השיר ל-70 מיליון צפיות. מידע על היצירה "Ecuador" באתר מיוזיק בריינז מידע על היצירה "Ecuador" באתר Discogs סרטון השיר "Ecuador" באתר יוטיוב https://www.ultratop.be/nl/song/d86/Sash!-feat.-Rodriguez-Ecuador SASH! FEAT. RODRIGUEZ - ECUADOR], באתר ultratop Official Singles Chart Top 100, באתר מצעד הסינגלים הבריטי Ecuador (1997) by Sash! feat. Rodriguez, באתר imvdb https://www.youtube.com/watch?v=9cQlVww0zKo Sash! - Ecuador (Official Video)], באתר יוטיוב
אדוארד ג'ון בונין

אדוארד ג'ון בונין (באנגלית: Edward John Bonin;‏ 23 בדצמבר 1904 - 20 בדצמבר 1990) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-11 של מדינת פנסילבניה. בונין נולד בהזלטון (אנ') שבפנסילבניה בשנת 1904, להורים ממוצא פולני. בין השנים 1922–1926 שירת בצי ארצות הברית. בשנת 1929, סיים את לימודיו בסמינר ויומינג, בשנת 1933, סיים את לימודיו במכללת דיקינסון, ובשנת 1937, סיים את לימודיו בבית הספר למשפטים באוניברסיטת טמפל שבפילדלפיה. בעת מלחמת העולם השנייה, שירת בצבא ארצות הברית. בין השנים 1949–1952 שימש בתור עוזר הפרקליט של מחוז לוצרן בפנסילבניה, ובין השנים 1951–1953 היה ראש עיריית הזלטון. בשנת 1952, נבחר בונין לקונגרס ה-83 מטעם המפלגה הרפובליקנית, אך לא היה מועמד לבחירות שלאחר מכן. בין 1955 ל-1961, שימש כעוזרו של מנהל הדואר בפילדלפיה, ובין 1963 ל-1966, כפרקליט כללי במחלקת הדואר בוושינגטון הבירה. בונין נפטר בעיר הולדתו ומגוריו האלטון בשנת 1990, כשהוא בן 85. אדוארד ג'ון בונין, באתר המדריך הביוגרפי של הקונגרס של ארצות הברית (באנגלית) אדוארד ג'ון בונין, באתר "Find a Grave" (באנגלית) The Political Graveyard: Index to Politicians: Bondanza to Boogie, politicalgraveyard.com ערך זה הוא קצרמר בנושא פוליטיקאים אמריקאים. אתם מוזמנים לתרום לוויקיפדיה ולהרחיב אותו.
Blue Christmas (אלבום של אלביס פרסלי)

Blue Christmas (בעברית: חג המולד הכחול) הוא אלבום אוסף של הזמר והמוזיקאי האמריקאית אלביס פרסלי. האלבום יצא לאור בשנת 1992 בארצות הברית, על ידי חברת התקליטים RCA רקורדס, לכבוד חג המולד. בנוסף להיותו אלבום חג המולד, הוא גם נחשב למיני-אלבום בשל אורכו הקצר. האלבום מכיל בתוכו הקלטות מחודשות של שירי חג מולד ידועים כמו "Winter Wonderland" ו-"White Christmas". Blue Christmas באתר Discogs Elvis Presley – Blue Christmas (1992, CD) (באנגלית), נבדק ב-2021-05-21
En Lillsk jul

En Lillsk jul (בעברית: חג המולד הכחול) הוא אלבום אולפן ואלבום חג המולד של הזמרת והמוזיקאית השוודית ליל לינדפורש. האלבום יצא לאור בשנת 1991 ברחבי העולם, על ידי חברת התקליטים ליידיבירד רקורדס, לכבוד חג המולד. בשנת 1995, הוחלט להוציא לו מהדורה מחודשת ועדכנית יותר לאותה העת. האלבום מכיל בתוכו הקלטות מחודשות של שירי חג מולד ידועים כמו "Tomtarnas julnatt" ו-"Stilla natt (Stille Nacht, helige Nacht)". כל הקרדיטים שלהלן לקוחים מ-Discogs. יוהאן נורברג – גיטרה סם בנגסון – בס קלאס אנדרהל – תופים פיטר לונג – כלי מקלדת הקטור בינגרט – חליל האלבום En Lillsk jul באתר Discogs En Lillsk jul באתר Discogs En lillsk jul | Svensk mediedatabas (SMDB), smdb.kb.se Lill Lindfors – En LILLsk Jul (1991, Vinyl) (באנגלית), נבדק ב-2021-05-21 En lillsk jul | Svensk mediedatabas (SMDB), smdb.kb.se Lill Lindfors – En LILLsk Jul (1991, CD) (באנגלית), נבדק ב-2021-05-21
טו-דוק, קיסר וייטנאם

טוּ-דּוּקּ (בוייטנאמית: Tự Đức, משמעות מילולית: "ירושת הערכים";‏ 22 בספטמבר 1829 – 17 ביולי 1883), בשמו הפרטי נֵגוֹייְן פּוֹק הוֹנְג נָאַם (בווייטנאמית: Nguyễn Phúc Hồng Nhậm), היה קיסר וייטנאם משושלת נֵגוֹייְן אשר משל בין השנים 1847 – 1883. בתקופת שלטונו של טוּ-דּוּקּ החלה דריסת הרגל הצרפתית בווייטנאם והוקמה מושבת הודו-סין הצרפתית. בנו של הקיסר תִּ'יוּ-טְרִי, הנסיך נֵגוֹייְן פּוֹק הוֹנְג נָאַם הועדף על פני אחיו הבכור לרשת את אביו. הוא עלה על כס המלוכה בשנת 1847, ולקח את השם הקיסרי טוּ-דּוּקּ. הוא המשיך ברדיפות אביו כלפי מיסיונרים קתולים והתנגד ליחסי מסחר ויחסים דיפלומטיים עם מעצמות אירופאיות. הוצאות להורג של מיסיונרים הגיעו לממדים כאלה שמטעם הקיסרות הצרפתית השנייה נשלח בשנת 1856 מכתב מחאה רשמי לחצר המלוכה הקיסרית בהואה, מושב הבירה. הוצאתו להורג של הבישוף הספרדי הקתולי חוסה מריה דיאז (José María Díaz) בשנת 1857 הוביל לתגמול מיידי; כוחות הצבא הצרפתי, תחת הוראתו של נפוליאון השלישי, קיסר הצרפתים, כבשו את העיר טורנה (דה נאנג) בשנת 1858 והביסו את הצבא הווייטנאמי הקיסרי בסדרת קרבות מפתח בדרום וייטנאם. כתוצאה מכך נאלץ טוּ-דּוּקּ בשנת 1862 למסור לצרפת את שלושת מחוזותיו הדרומיים באמנה שהפכה לאחר מכן למקור מחלוקת. הצרפתים התייחסו לאזורים הכבושים כמושבה קולוניאלית והקימו בהם את מושבת הודו-סין הצרפתית. שלטונו של טוּ-דּוּקּ הופרע עוד יותר על ידי סדרת מרידות בשנת 1865, שהובלו על ידי מתיימר לכס המלוכה מטעם שושלת לָהּ היריבה. מתקפה צרפתית על מצודת האנוי בשנת 1873 הביאה למתן זיכיונות מסחר לצרפת ולפתיחת הנהר האדום בצפון וייטנאם לספינות מסחריות אירופאיות. טוּ-דּוּקּ פנה אל הקיסרות הסינית תחת הנהגת שושלת צ'ינג בבקשה להגנה, ואף קבע שבמקרה של ניצחון סיני תינתן וייטנאם כמדינת חסות של הקיסרות הסינית. הבטחות אלו הובילו לפרוץ מלחמת סין–צרפת שבסופם הצבא הצרפתי ניצח את הכוחות הסינים על אדמת וייטנאם. הקיסר טוּ-דּוּקּ נפטר בשנת 1883 וירש אותו אחיינו, הקיסר דּוּקּ-דּוּקּ. ארבע שנים לאחר מותו של טוּ-דּוּקּ נפלה כלל הקיסרות הווייטנאמית תחת חסות צרפתית. מדיה וקבצים בנושא טו-דוק, קיסר וייטנאם בוויקישיתוף טוּ-דּוּקּ, קיסר וייטנאם, באתר Find a Grave טו-דוק, קיסר וייטנאם, באתר אנציקלופדיה בריטניקה (באנגלית)
עונת 1967/1968 בליגת העל ההולנדית

עונת 1967/1968 הייתה העונה ה-12 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. פורטונה 54 ופ.צ סיטארד שהיו אמורות לרדת לליגת המשנה התאחדו בסיום העונה בשם פורטונה סיטארד, הקבוצה המאוחדת נשארה בליגה עקב התפרקותה של XerxesDZB שקרסה כלכלית. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו פולנדם וניימכן שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות. התפרקה בסיום העונה עקב חובות כלכלים התאחדה בסיום העונה עם פ.צ סיטארד התאחדה בסיום העונה עם פורטונה 54
מקס דימונט

מקס אייזק דימונט (באנגלית: Max Isaac Dimont‏; 12 באוגוסט 1912 - 25 במרץ 1992) היה היסטוריון וסופר אמריקאי יהודי ממוצא פיני. דימונט גדל במשפחה יהודית בהלסינקי, בירת הדוכסות הגדולה של פינלנד. באוגוסט 1929 הגיע לארצות הברית עם אמו ואחיו, על סיפון 'SS Berengaria' שברישומיה מופיע מקום לידתו בקובנה שבליטא. בשל מצבו הרפואי אושפז לכמה ימים בבית חולים באליס איילנד, משם יצאה המשפחה לקליבלנד, אוהיו. לאחר שירות במודיעין הצבאי האמריקאי במלחמת העולם השנייה עבד תקופה ברשת חנויות האחים אדיסון בסנט לואיס שבמיזורי. ב-1962 פרסם את ספרו העיקרי Jews, God and History (יהודים, אלוהים והיסטוריה) שזכה לביקורות מהללות ומכר למעלה מ-1.5 מיליון עותקים. ובעקבות הצלחתו יצא דימונט לסדרת הרצאות על ההיסטוריה של עם ישראל ברחבי ארצות הברית, קנדה, דרום אפריקה, ברזיל ופינלנד. ספרו שמעמיד את היהדות הרפורמית כהמשך טבעי למסורת ישראל, זכה גם לביקורת מקרב חוגים שמרניים יותר בהמשך פרסם ספרים נוספים על ההיסטוריה של עם ישראל, על יהדות ארצות הברית ונושאים יהודיים נוספים. דימונט נפטר בשנת 1992 בסנט לואיס, מיזורי. בתקופת חייו האחרונה עבד על המהדורה השנייה של ספרו החשוב Jews, God and History (יהודים, אלוהים והיסטוריה), שאת העבודה עליה סיימה אשתו אתל (1917–2013), שעבדה איתו על הספר מ-1955, המהדורה הושלמה והתפרסמה לאחר מותו, בשנת 1994, בסיוע בתם, גייל גולדי. Jews, God and History, Simon & Schuster, 1962 The indestructible Jews: is there a manifest destiny in Jewish history? The Jews in America: The roots, history, and destiny of American Jews Amazing Adventures of the Jewish People Appointment in Jerusalem: A Search for the Historical Jesus קברו של מקס דימונט, באתר Find a Grave ארתור הרצברג, Jews, God, and History, by Max I. Dimont, ביקורת ספרים בכתב העת הנאו-קונסרבטיבי 'Commentary', ספטמבר 1963. ערך זה הוא קצרמר בנושא אישים ובנושא היסטוריה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקס דימונט".
יוגוסלביה באירוויזיון 1961

יוגוסלביה השתתפה באירוויזיון 1961 השתתפה עם השיר "Neke davne zvezde" שבוצע על ידי ליליאנה פטרוביץ'. זו הייתה הופעתה הראשונה של יוגוסלביה באירוויזיון. הגמר הלאומי היוגוסלבי הראשון שבחר את הנציג היוגוסלבי לאירוויזיון, נערך ב-16 בפברואר תיאטרון הדרמה הלאומי הסלובני של לובליאנה בליובליאנה. המנחה הייתה מילנקה בווקון. בגמר היו 9 שירים משלושת איגודי השידור הציבוריים התת-לאומיים של טלוויזיית הרדיו היוגוסלבית - JRT: ‏RTV Slovenija, ‏RTV Harvatska ורדיו וטלוויזיה של סרביה. הזוכה נבחר על ידי קולות חבר מושבעים המונה שמונה חברים, מושבע אחד לכל אחת משש הרפובליקות ושתי המחוזות האוטונומיים. השיר הזוכה היה "Neke davne zvezde", בביצועה של הזמרת הסרבית ליליאנה פטרוביץ', שהולחן בידי יוז'ה פריצ'ק ונכתב על ידי מירוסלאב אנטיץ'. ליליאנה פטרוביץ' הופיעה חמישית בלילה של התחרות, אחרי פינלנד ולפני הולנד. בסיום ההצבעה השיר קיבל 9 נקודות, וכתוצאה מכך הגיעה למקום ה-8 מבין 16 מדינות מתחרות. מועדון ESC הרשמי באירודאלמטיה דף הבית של הגמר הלאומי באירוויזיון אירוויזיון צרפת ECSSerbia.com "Yugoslavian National Final 1961 at Eurodalmatia official ESC club". אורכב מ-המקור ב-3 באפריל 2008. נבדק ב-25 במאי 2020. {{cite web}}: (עזרה) "Eurovision Song Contest 1961". EBU. נבדק ב-2020-05-25.